กลุ่ม “จรูญเอก” ขายบิ๊กล็อต ORI 16 ล้านหุ้นให้ “ทุนภัทร”
กลุ่ม "จรูญเอก" ขายบิ๊กล็อต ORI จำนวน 16 ล้านหุ้นให้ “ทุนภัทร” มูลค่า 180.80 ล้านบาท โดยหลังโอนหุ้นแล้วส่งผลให้กลุ่ม "จรูญเอก" มีสัดส่วนการถือหุ้น ORI คงเหลือ 63.61%
29 มี.ค. 2560

บริษัทออริจิ้น พร็อพเพอร์ตี้ จำกัด (มหาชน) หรือ ORI ระบุว่า ตามที่ได้มีรายการซื้อขายหุ้นในกระดานใหญ่ (Big Lot) วันนี้ (29 มี.ค.) เป็นรายการซื้อขายหุ้น 1 รายการ จำนวน 16 ล้านหุ้น หรือคิดเป็นร้อยละ 1.45 ของทุนจดทะเบียน มูลค่าซื้อขาย 180.80 ล้านบาท ราคาเฉลี่ยราคา 11.30 บาทต่อหุ้น โดยบิ๊กล็อตดังกล่าวบริษัทได้นำส่วนของผู้ถือหุ้น คือ นางอารดา จรูญเอก กรรมการ ORI ทำรายการเสนอขายหุ้นบิ๊กล็อตให้กับทางบริษัททุนภัทร จำกัด (มหาชน) ซึ่งภายหลังการขายบิ๊กล็อตส่งผลให้กลุ่มจรูญเอก ซึ่งเป็นผู้ก่อตั้ง ORI มีสัดส่วนการถือหุ้นคงเหลือ 63.61%
อนึ่ง ก่อนหน้านี้เมื่อวันที่ 21 มี.ค.นางอารดา ได้ทำรายการเสนอขายหุ้น ORI บิ๊กล็อตจำนวน 12 ล้านหุ้น หรือคิดเป็นสัดส่วนประมาณ 1% ของทุนจดทะเบียน ให้กับกองทุน Ton Poh ในราคา 11.30 บาทต่อหุ้น
 
โครงสร้างผู้ถือหุ้นของบริษัทอันดับ 1-5
ภาพรวมข้อมูลผู้ถือหุ้น ณ วันที่ 15/03/2560